Mera naam Oliver Queen hai.
Paanch saal jahanum main guzaarnay ke baad main sirf aik maqsad ke saath aaya hun,
apnay shaher ko bachanay ke liay.
Aaj main wo larayi dou tareeqay say larta hun.
Din mein main Mayor bann kar Star City ko chalata hun.
Lekin raat ko main koi aur hota hun.
Main kuch aur hota hun.
Main Green Arrow hun.
Ab tak Green Arrow par...
Waada karo ke tum uss ke baap banogay.
Main waada karta hun.
William mujhay Samantha ki maut ka zimaydaar thahrata hai.
Tumhein mujhe pasand karnay ki zarurat nahi hai. Main tumhaara abbu hun.
Main yahaan tumhaaray liay hunga, chahay tumhein acha lagay ya nahi.
Curtis aur Lance Rene ko ilaaj ke liay Dr Schwartz ke paas le gaey hain.
Main nay tumhein merc par goli chalatay daikha tha,
tumhaara nishaana kabhi chooka nahi.
Channel 52 ko chalao.
Ye tasweer bina kisi shak ke saboot deti hai ke
ke bhagay huay vigilante jis ka naam Green Arrow hai ye uss ki shanakht hai.
Ab hum kya kareingay?
Mujhe nahi maaloom.
Kal ki khabar ke baray main kuch dilchasp tha?
Kal ki nikli hui photo ke baray main kuch kahna chaheingay?
Aap par Green Arrow ka ilzaam laga hai tou kaisa lag raha hai?
Khawateen aur hazraat. Khawateen aur hazraat, please.
Agar aap ko janna hai ke main nay kya kahna hai,
tou behtar hoga ke aapko meri aawaaz sun'ni chaahiye.
Shukriya.
Main aap ko dou cheezein batana chahta hun jo aap pahlay hi jaantay ho.
Sab say pahlay jo zaroori baat hai wo ye ke main Green Arrow nahi hun.
Agar aap nahi hain tou phir Green Arrow kon hai?
Dousri baat,
tasaweer ko badla jaa sakta hai.
Wo uss jism par Bruce Wayne ka bhi sarr laga saktay hain.
Kya Bruce Wayne Gotham chor kar Star City main ghoomnay aey hain?
Nahi.
Ab agar main din main aik aam insaan bann ke ghoomta,
aur mayor ka auhda sambhaalta
jab ke raat ko aik vigilante ban ke jaraem say larta,
tou mujhay iss tarah aik superhero hona chahiye tha.
Lekin main nahi hun, main sirf aik mayor hun.
Aap sab ka bohat shukriya.
Tum iss ke liay bohat jadd o jahad kar rahay ho.
Main iss sab say pahlay bhi guzar chuka hun.
Haan lekin meray paas tumhaari tasweer nahi thi jis main Arrow tum thay.
-Channel 52 ko kahaan say mili? -Anjaan zaraey.
Kal ki mail main aaya tha. Koi waapsi ka address nahi tha.
Lifafa lou, ja kar forensics ko de dou,
aur daikhtay hain ke kis nay leak ki hai.
Aur kyun.
Hum iss ko dhiyaan batanay nahi de saktay. Hum SCPD dobara kahaan bana rahay hain?
Haan main nay insurance clain ko jaldi karnay ka kaha hai.
Tou humaaray account main din ke aakhir tak dou crore rupay aajeingay.
Humaaray account mein?
Main nay socha ke thora paisa kharch kar ke Vegas chalay jaien.
Kitni achi baat hai.
Meray khayaal say agar abhi Oliver shaher chor kar gaya tou sabko shakk hoga.
Mujhay Markovian kay wafd ke liay yahein par hona hoga.
Tou tum kah rahay ho ke main Vegas jaa sakta hun?
Hello?
Mujhay nahi lagta ke tumhaara koi appointment hai?
Nahi, lekin mujhay kabhi zaroorat bhi nahi parti.
Main Special Agent Samanda Watson hun.
Kya hum aap ki kisi cheez mein madad kar saktay hain?
Aisi koi khaas tou nahi. Main yahaan par marzi say aey hun,
ye batanay ke liay ke main aap ke shaher main aik tafteesh lagaongi.
Kis cheez par tafteesh kareingi?
Tum par.
Tum maaaq kar rahi hogi.
Haan, kyun ke FBI apnay mazaaq say dunya bhar main jaani jaati hai.
Aap kal raat ki khabroon main aik jaanay maanay mujrim ke roop main thay.
Kya tum waqaey hairaan ho ke tumhaaray khilaaf tahqeeq ho rahi hai?
Nahi, lekin mujhay tawaqoh nahi thi ke FBI aeygi.
Haan, mujh say pochein tou aam police
Green Arrow ko pakarnay ke maamlay main nakaam rahi hai.
-Agent Watson? -Ji.
Main nay paanch saal pahlay bhi iss ilzaam ko jhutlaya tha.
The Hood honay ke ilzaam main, Green Arrow nahi.
Aur tumhein uss aadmi nay masoom qaraar diya tha jo tumhaara deputy mayor hai.
Kya main aap ko wo polygraph ka imtehan bhejun jis mein Mr Queen kamiyab thay?
Sab say pahlay tou.
Maqami AG aaj ke din adalati hukam bhejeingay.
Tum sab say mil kar acha laga, hazraat.
Mujhay yaqeen hai ke hum aik dosray ko aksar daikheingay.
Kam say kam unhoon nay uss kay achay roop ko pakar liya.
Maaf karna, acha mazaq nahi tha.
Theek hai, John nay kaha ke tum ko tajarba hai ke
ke aisay masloon say baahir nikalnay ka.
Haan matlab ke John nay pahlay bhi hood pahana tha,
lekin mujhay nahi lagta ke ye tasweeri photographic saboot say kaisay suljhayga.
Aur Human Target ka kya?
Human kya?
Jis nay sab say acha drama kiya tha.
Wo kisi ka bhi roop bohat achay say le sakta hai.
Haan. Chance abhi mulk say baahir hai, maloom nahi kahaan.
Humein iss ko theek karnay ka naya tareeqa dhoondna hoga.
Aur agar na kar sakay tou?
Bilfarz Oliver jail nahi jata tou phir bhi
wo aisa kuch nahi kar sakta jab tak uss par sab ki nazar hogi.
Ye baat nahi bhultay ke agar uski shanaakht hogai hai...
Balkay agar uski shanaakht huwe rehti hai
tou humein kuch ziyaada mahnet nahi karni paraygi.
-Aik aik kar ke sochtay hain. -Theek hai.
Khair tou pahla qadam ye sochna hai ke wo tasweer kahaan say aey.
Wo kahein say nahi aey.
Kya matlab?
Matlab wo lifafa bheja nahi gaya tha.
Wo Channel 52 ke daftar kay andar ka hai.
-Humein ye kaisay pata? -Barcode say.
Channel 52 iss ko androni lain dain ke liay istemaal karti hai.
Wahaan par aur kitnay log kaam kartay hain?
Paanch sou arsath.
Main bas aisay hi kahunga, kya pata ye Chase hota?
Wo iss ko mahinoon pahlay hi aik alvidayi tohfay ke liay chor deta.
Ye sab karna uss ka andaaz lagta hai.
Aisa mumkin ho sakta hai.
Ye sab sunn kar tumhaaray betay ka kya bartao hai?
Sahi hai. Main ussay school bhejna nahi chah raha tha lekin uss nay zid ki.
-Apnay baap ki tarah? -Main aik acha shagird nahi tha.
Mera matlab ke wo ziddi hai.
Wo kahaan khara hai?
Agar humein pata chal jaey ke ye kab aur kahan khinchi thi,
humein iss say kaafi kuch maloom ho sakta hai.
Main nay aik image analysis algorithm likha hai,
lekin wo sab bhi computer ke liay kaafi nahi hai.
Kya asli tasweer digitally li thi, ya uss ko puranay andaaz mein liya tha?
Digital. Standard inkjet stock par print kiya tha.
Theek hai, tou shayad agar humein file mil jaey,
wahaan par metadata hoga aur hum maloom kar saktay hain ke kis nay li thi.
Ye tou kamaal hojeyga.
Haan khair jaisay tum nay kaha ke agar hum nay iss ko jaldi maloom nahi kiya,
tou hum sab maray jaeingay.
-Main nay aisa kaha tha na? -Haan, aisa hi kaha tha.
Iss say humaari zindagiyaan khatam ho sakti hain.
Ye sochna mushkil hai, pahlay tou mera sab say bara masla tha...
...aik nayi noukri dhoondna, aur ab...
Ab ye fikar hai ke hum jail main jaeingay ya nahi.
Mujhay laga ke tum Palmer Tech se alag ho kar khush thi.
Haan, aik saal pahlay say kar rahi thi.
Ab tum kya karogi? Ye sochtay huay ke hum jail nahi gaey.
Main Iron Heights jaongi aur dobara se Tech Village main kaam karungi.
Wo jagah bohat khoofnaak thi.
Tum batao? Jab se main berozgar huwi thi us waqt se tum bhi berozgar ho.
Nahi tou. Main apnay faaltu waqt main freelance coding karta hun.
Tum, kya, kya? Konsa faaltu waqt?
Haan, mujhay uss ke baray main batao?
Bohat kam waqt milta hai, lekin main nay Paul se talaaq main paisay nahi liay thay,
aur aadmi ko kamaana hota hai.
Tumhaaray paas aik khufiya noukri thi aur tum nay kisi ko nahi bataya?
Mujhay laga ke hum sab ki khufiya noukriyaan hain.
-Nahi. -Siwaey John ke.
Wo paisay ke liay kya karta hai?
Aik cheez hai jis say main bohat pareshaan hun.
Haan tou wo A.R.G.U.S. ki director ka shohar hai.
Haan, sahi kaha.
Wo bohat paisay kamati hai.
Ye building khaali parri hui hai,
jab say shaher nay chaar saal pahlay wazeh hadood ka daawa kar liya tha.
Kya aap FBI ki aap par qatal ki tafteesh ke baray main kuch kahna chaheingay?
Hum uss baray main baat nahi kareingay.
Sirf yehi kahunga ke ye sab bakwas hai.
Markovia's Vortex Industries ko ye lease par deingay,
tou wo yahaan par aik high-tech factory banaeingay,
jis say yahaan par kam say kam Star City main 800 naey noukariyaan aeingi.
Aap par Green Arrow ke ilzaam lagnay ke baray main kuch kahna chaheingay?
Aap nay kaha hai ke aap Green Arrow nahi hain tou phir kon hai?
-Aap aisa kyun... -Bas karein!
Agar hum yahaan par Markovian initiative ki baat karnay nahi kar rahay,
tou aap waapis bus par jaa saktay hain,
kyun ke main aakhiri dafa bata raha hun ke,
Green Arrow ke baray main sawalaat ke jawab nahi dunga.
Lekin main khushi say dunga.
Alec Tarkov. Main Vortex ka CEO hun.
Aur agar tumhaara mayor waqaey aik superhero hai,
jo ke naqabil e yaqeen baat hai...
Shukriya.
Tou hum apni investment ko dugna kar deingay.
Aik mahfooz shaher karobaar ke liay acha haina?
Haan tou main aap ko mayoos karnay ke liay mazarat chahta hun, Mr Tarkov,
lekin mera beta bhi mujhay aik superhero nahi maanta.
Neechay hojaein! Khud ko bachaein!
Van ki taraf jao! Jao! Chalo!
Utho! Jao!
Van ki taraf jao! Jao! Chalo!
Jao, jao, jao!
Jaldi karo.
Chalo. Unn ko maaro. Jao!
Theek hai, sab khud ko thamay rakhein!
Kya sab theek hain?
Hello, Mr Mayor.
Umeed karta hun ke aap ka din acha guzar raha hai.
Tumhein dekh kar lag raha hai ke tum mujhe mooka maarna chaahtay ho.
Fikar na karein. Hum aap ke liay nahi aey.
Humaara tou humaaray Markovian cousins ke saath kaam hai.
Wo aik sacha karobaari aadmi hai.
Main nay aisa kabhi nahi kaha ke mera karobaar ghalat hai.
Jab tak ke aap ko kuch aisa maloom hai jo aik mayor ko maloom nahi hona chahiye?
Nikaalo unko.
-Chalo. -Hum phir kabhi baat kareingay.
Kya tum theek ho?
Meray sab say achay dost par iss shaher aur FBI nay karri nazar rakhi hui hai.
Tou wo aghwa honay ki kaarwai Bratva ke logon se bacha nahi saka.
Tou aisa samajhtay hain ke main theek nahi hun.
Main ye nahi kah rahi thi ke Oliver ke saath kya hua.
Dinah, main theek hun.
Jo cheez mujhay pareshaan kar rahi hai
wo ye ke tum meray kaam main taang arra rahi ho.
Hey, hum khabar miltay hi foran aagaye.
Humein jaanna hoga ke Anatoly nay Markovians ko kyun liya
aur humein uss ko foran dhoondna hoga.
Oliver, Felicity aur Curtis kaam kar rahay hain, lekin tumhein yahein rukna hoga.
Jaisa main nay pahlay kaha tha ke iss sab ke peechay Chase ho sakta hai,
-lekin main ab soch raha hun ke... -Ye Anatoly hai.
Uss nay tasweer phailaey takeh main kuch kar na sakun.
Hum iss ko daikh rahay hain. Hum sambhaal leingay.
-SQL ya Java? -Kya?
Tumhaari noukri main, jahaan tum khufiya programmer ho.
Kya tum SQL main coding kar rahay ho ya Java?
Donon main. Aik thora sa SWIFT main bhi.
Yaqeen nahi aa raha ke tumhaari kab se khufiya noukri thi
aur tum nay mujhay bataya bhi nahi.
Kya iska taaluq Bratva aur yarghamaal logon se hai?
Main dou kaam aik saath kar rahi hun. Aap ka bohat shukriya.
Aur tumhein bataati chalun,
main Oliver ki tasweer par apna image analysis algorithm chala rahi hun.
Kya, kuch mila hai?
Bas yehi ke mera algorithm kisi kaam ka nahi hai.
Pareshaan mat ho.
Meray khayaal say mujhay humaaray dost Anatoly par kuch maloom hua hai.
Ab ye sochtay huay ke wo shaher main itnay arsay say nahi tha,
main soch raha hun ke uss ke paas itna paisa kahaan say aaya.
Shayad Bratva ke log iss sab main maahir haina?
Us nay kisi tarah tou unka hisaab baraabar karna hi hai.
Naqad paisay say bohat masla ho sakta hai,
aur phir uss ko Rubles se tabdeel karwana parta hai.
Credit cards say aadmi bohat asani say pakra jaa sakta hai. Lekin phir ye...
CRYPTO CURRENCY
Crypto-currency ko dhoondna aik tarah say naamumkin hai.
Aam insaanon ke liay.
Lekin hum tou Mr Terrific aur Overwatch hain.
Overwatch aur Mr Terrific.
Nahi, mera yaqeen kijiye.
-Baaziyabi ki poori koshish horahi hai. -Hum nay abhi socha nahi hai ke
aghwa karnay ki waja kya hai.
Lekin police walay hur waqt kaam kar rahay hain.
-Theek hai? -Shukriya, Minister.
Ji, sahi kaha. Hum baat kartay raheingay. Shukriya.
Markovian ke sifarat khaanay walay bohat ghussa ho rahay hain.
Ye tou bilkul Vortex home office ki tarah hai.
Wo zaati muhaafiz kay saziye apnay log baziyab karna chahtay hain.
Jaisa main nay kaha ke main nay sab sambhal liya hai...
Aisa lag raha tha ke tum jhoot bol rahay ho?
SCPD kahaan tak pohanchi?
Dinah har Russian ghunday ko pakar kar tafteesh kar rahi hai,
lekin jaisa aap jaantay hain ke log kam hain.
Humaaray paas naya masla aaya hai.
Humein aik gumnaam paighaam mila hai
uss giroh say jo aa huay aghwa logon ki zimaydaari letay hain
jis main Markovia ke executives shaamil hain.
Jis ko aik thora sa sakoon kah saktay ho,
ke wahan maujood mayor aur reporters ko aghwa nahi kiya gaya.
Iss aurat ko aaj kal bohat gumnaam paighamaat mil rahay hain.
Jahaan tak baat hai ke iss giroh ko kya chahiye
unnhon nay kaha ke wo yarghamaal logon ko 12 ghantay main maar deingay
jab tak ye shaher unhein dou crore dollar na de dein.
Mayor Queen say raabta nahi ho paya.
-Rene. -Daikha jaey tou...
Main yehi kahunga ke hum dahshatgard say muzakraat nahi kartay.
Haan, lekin agar humein denay paray, tou dou crore dollar
police kay mehakmay kay taameer kay paray hain.
Ajeeb baat hai ke yehi wo raqam hai jo tumhaaray dost Anatoly nay chunni thi.
Mujhay raqam se farq nahi parta. Main khoti paai bhi nahi dunga.
Haan.
Main baat kar raha hun.
Kya wo theek hai?
Nahi, bilkul. Bilkul.
Mujhay jaana hai.
Batana chahogay ke kya hua hai?
Nahi.
Kya tum nay daikha jis nay tumhein maara?
Tumhaari teacher kah rahi thi ke dou chaar larkay ho saktay hain.
Main tumhaari madad nahi kar sakta agar tum...
Wo jaantay hain ke aap Green Arrow ho.
-Kya? -Wo kah rahay thay ke aap Green Arrow ho.
Wo kah rahay thay ke aap mujhay uss waqt bacha nahi sakay.
Aray yaar. Daikho...
-William, mujhay bohat afsoos hai... -Wo kaafi baray thay.
Aathween jamaat ke thay.
Aathween jamaat ke thay, haan?
Tumhein naak par humla karna chahiye tha.
Kya?
Agar aisa kuch dobara ho,
tou seedha naak par maarna.
Sab say baray walay ko daikhna jo giroh main sab say bara hai.
Seedha uss tak chal kar jaana bina kuch kahay,
aur uss ke naak par jitna zor say ho sakay mukka maarna.
Uss ko maloom bhi nahi hoga ke kya ho raha hai.
Wo daikh nahi paeyga. Agar wo daikh nahi sakayga, tou larr nahi sakayga.
Uss ke sab dost, wo sab log jo bahadur ban rahay thay,
wo peechay hatt jaeingay.
Mera iss baat par bharosa karo.
-Lekin agar wo... -Ruko.
-Haan. -Main baat kar rahi hun. Aik second ruko.
-Wo kya tha? -Mujhay line secure karni thi.
Curtis aur main nay Anatoly ko dhoond liya.
Russian restaurant jo ke unn ke log chalatay hain.
Thermal satellite main industrial cooler ke paas chaar log dikh rahay hain.
Wo yarghamaal log hongay.
Humein bhi yehi lag raha tha.
Mujhay pata bhejo. Main wahein pohanchta hun.
Gaari roko, please.
-Aap kya kar... -Mujhay jaana hoga.
Suno, ye driver aur security,
wo puri koshish kareingay ke tum seedha Raisa ke paas jao.
-Lekin... -Main waada karta hun
ke iss baray mein ghar aatay hi baat karunga lekin abhi mujhay jaana hoga.
Suno, please mera bharosa karo.
Teen janay ki jaghein hain, shumaal, junoob aur mashriq.
Lance nay kaha ke ye log bhari aslaha laad rahay hain.
-GA kahaan hai. -Ye raha.
Humein laga ke tum aa nahi saktay.
Asaan nahi tha.
Terrific, hudood par nazar rakho. Spartan, Canary, muhafiz ka dhiyaan rakho.
Main Markovians ko nikaalta hun.
-Tum chaar log thay. -Alec Tarkov, humaara CEO. Uss ko le gaey.
-Kahaan? -Unhoon nay humein bataya nahi.
Spartan, Canary, aik aghwa aadmi kam hai.
-Hum nay abhi channa hai... -Yahaan aur koi nahi hai.
-Overwatch? -Maloom nahi kya hua hai.
Thermal nay tou chaar log dikhaey thay. Aik ko le gaey hongay.
Kam say kam hairaankun khabar ye hai ke,
Bratva ka restaurant main security cams bohat kam hain.
Tumhaara matlab hai ke Russian logon ko akela rahna acha lagta hai?
Tou ab kya karein?
Tou ab main tumhein restaurant ke baahir ki footage dikhaati hun.
Anatoly Tarkov ke saath kahaan jaa raha hai?
Iss say tou lagta hai ke shumaali mashriq ki taraf gaey hain,
aur hum nay ussay yahaan say kho diya.
Hum Bratva ki crypto-currency ki sargarmi ka pata laga saktay hain,
Bratva ki jaidaad say, daikhtay hain kya milta hai.
John, Dinah, kisi bhi jaga janay ke liay tayaar rahna.
Felicity aur Curtis meray saath ao.
-Theek hai. -Tum kya karogay?
Mujhay Quentin aur Rene ke saath FBI say milna hai.
Jo agent tafteesh kar rahi hai, wo mera interview lena chahti hai.
Uss sab ke liay humaara wakeel haina?
Ya wakeelon ki aik fouj jo ke tumhaaray liay aik ziyaada bahter faisla hoga.
Agar tumhaaray paas aisi fauj hoti.
Main aisa dikhna nahi chahta jaisay main kuch chhupa raha hun.
Hum uss tasweer ko le kar kahaan tak pohanchay?
Main Felicity ke analysis algorithm ko re-code kar raha hun.
Kuch na kuch mil jaana chahiye, aik ghantay say le kar,
tees dinon tak, aik din ziyaada ya kam.
Lekin koshish yehi hai ke ghantay main mil jaeyga.
Shukriya.
RAISA William ko tumhari zarurat hai.
Mujhay batatay rahna.
Kya tumhein humesha say maloom tha ke tum FBI main aogi.
Kyun ke meri aik beti hai jis ka mujhay lagta hai ke bohat qaabil hai.
Matlab zaahir hai aik aurat wo sab kar sakti hai jo aik aadmi kar sakta hai.
Aur aisa mumkin kyun nahi hai?
Wohi tou, mera matlab wo kar sakti hain.
Main iss nazariyay say feminist hun.
Daikho ghantay say upar ho gaya hai aur main mazeed sabar nahi kar sakti.
Dekho ye Mayor ka hi paigham hai.
Ghar par jana par gaya tha. Wo bachay ke saath ghar par hai.
Ye daikho.
Tou ye aik itefaaq hi hoga ke jis doraan woh ghar par hain,
Green Arrow ko Markovian executives ko Russian ghundoon say bachata dekha tha.
Bilkul aik itefaaq hi tha.
Kya main tumhein itni bewaqoof dikhti hun?
Aap tou bilkul bhi bewaqoof nahi dikhti.
Sunein hum mazarat chahtay hain ke aap ko aisay intezaar karwaya.
Lekin mujhay nahi pata ke aap ko ye pata hai
lekin mayor kuch din say akelay bachay ko sambhaal rahay hain.
Haan, jab uss bachay ki maa achanak say gaari ke haadsay main marr kar gayi thein.
Haan tou ziyaada tarr gaari ke hadsaat achanak hi hotay hain.
Aur ziyaada tar aik tooti hui gaari aur aik laash chor jaatay hain.
Miss Clayton ki maut ka saboot sirf aik hadsay ki report aur autosoy thi
jo ke donon cheezein naqli banwaey ja sakti hain.
Aap ko bharosa karnay ki adat nahi hai.
Haina, Special Agent Watson?
Bharosa karna meri noukri ka hissa nahi hai.
Lekin main tum donon ke liay aik cheez bohat saaf alfaaz main kah dun.
Agar tum Mr Queen ko bacha rahay ho. Tou main pata lungi.
Aur main tum donon ko iss case main andar karwa sakti hun.
Ab meray daftar say nikal jao. Pahlay hi bohat waqt barbaad kar chukay ho.
Chalo chalein.
Hey, William.
Wo meray aik bohat achay dost nay tohfa diya tha.
Ye sab jhoot hai.
Superheroes kisi ko nahi bachatay.
Mujhay maloom hai ke main tumhein chor kar chala gaya tha.
Aur main maafi chahta hun, kuch logon ko meri zaroorat thi.
Main jaanta hun ke tumhein bhi madad chahiye thi, tou main aagaya hun.
-Kya tum kuch nayi tarqeeb seekhna... -Nahi.
Kyun ke main larna seekhna nahi chahta.
Main nahi chahta ke tum larna seekho
lekin tum badmaash larko se behas nahi kar saktay.
Aap mujhay akela chor kar chalay gaey thay.
Main jaanta hun, aur main maafi chahta hun.
Mujhay maloom nahi tha ke aap waapis aogay ya nahi.
William, meri baat suno.
Main humesha waapis aonga.
Meri maa ki tarah?
-Ye mukhtalif hai. -Haan. Ye uss say bhi bura hai.
Kyun ke baahir lakhoon pagal log hain jo humesha aap ko maarna chahtay hain.
-Main unhein sambhaal sakta hun. -Aur agar na kar sakay tou?
Phir main akela hojaonga. Meray paas koi nahi hoga.
Aap samjhogay nahi.
Main samajh sakta hun.
Main apni maa kho chuka hun.
Aur main nay apnay baap ko bhi khoya tha.
Aur main tum say kahein ziyaada bara tha,
lekin mujhay yaad hai ke kaisa mahsoos hota hai.
Afsoos hota hai. Darr lagta hai.
Aur bohat akela mahsoos hota hai.
Aur Khuda ki qasam, main tumhaaray saath aisa honay nahi dunga.
Ye aap ke haath main nahi hai.
Mujhay maaf karna, kaam say phone aa raha hai.
Konsa kaam?
Hello, Oliver.
-Anatoly, tum aisa kyun kar rahay ho? -Mujhay paisay chahiye.
Aur jahaan tak mujhay maloom hai tumhaaray shaher ko haal main
dou crore dollar ki raqam mili hai.
Russia main bhi tou kaafi shaher hain.
Sahi kah rahay ho. Aur bohat khubsurat hain.
Lekin daikho mujhay jila watan kar diya hai.
Zaahiri taur par Bratva ko lagta hai ke main bohat kamzoor hun,
tum say dosti karnay ki waja say.
Tou ab main sab ko dikhaonga.
Main kamzoor nahi hun.
Aur humaaray beech dosti khatam hogaey hai.
Main jaanta hun ke sahi kaam karnay keliye aksar hosla afzai chaahiye hoti hai.
Tou main ab tumhaari madad karta hun.
Iss aadmi ko muscles ka paralysis hogaya hai,
Jald hi iss ke phiprray band hojaeingay aur saans nahi le sakayga.
Ye shayad teen ghantoon main honay wala hai.
Ab meray paas iss maslay ka ilaaj hai.
Kya tumhaaray paas meray maslay ka hul hai?
Kya tumhein ye Oliver ke phone say mila hai?
-Paanch minute pahlay, haan. -Kuch mila?
Ruko, uss ke chahray ko daikho.
-Koshish kar raha hun ke na daikhun. -Wo kya hai?
Agar hum chahray par rash ko smajh sakein
tou maloom hoga ke konsay zehar ki dawa dein.
Sahi ilaaj dhoondein. Theek hai.
Anatoly nay kaha ke Tarkov ke paas shayad teen ghantay hongay.
Haan, sahi kah raha hai.
Mil gaya.
Tetrodotoxin.
Wo tou neurotoxin hai.
Haan, ye silahiyat ko kaam karnay say rokta hai
aur nervous system ko kuch kaam karnay say rokta hai
aur patthoun ko jawabi harkat denay say rokta hai.
Samajh nahi aaya tum nay kya kaha hai lekin acha nahi lagta.
Iss ka koi ilaaj hai?
Haan unn ke paas Starling General mein kuch na kuch hoga.
Bohat achay. Tou humein wo uss tak pohanchana hoga
iss say pahlay zehar apna kaam karay.
-John. -Starling General, main jaa raha hun.
John, main tumhaaray saath aa rahi hun.
Ye mareez ko de dou, aur ye TCCD poison ko rok dega.
Kya mujhe iskay istemal ki wajah jaan'na zaruri hai?
Ye asar ko khatam karnay mein kitni dair lega?
Ye fori asar karna shuru kar deta hai
lekin shayad mukamal taur par khatam karnay ke liay 72 ghantay lageingay.
Shukriya, doctor.
Aur tumhaari tabiyat kaisi hai?
Main theek hun.
Maaf kijiye, mujhay mareez ko daikhna hai.
Dard ki dawa letay rahna.
Ji, ma'am.
Aisa lagta hai ke tumhaaray paas mujh say dobara jhoot bolnay ka mouqa hai.
Main jhoot nahi bol raha.
Main tumhein bata raha hun ke is se tumhara koyi taaluq nahi hai.
Main 100 fesad tak tumhaaray saath field main hoti hun.
Tou iss sab ke baray main mujhe maloom hona chahiye.
Aur Oliver ko bhi.
Uss ko kya nahi pata?
Lian Yu main Felicity aur main aik dhamakay ka shikaar thay.
-Mujhay laga ke tum log theek thay. -Felicity theek thi.
Lekin mujhay kuch shrapnel lag gaey thay.
-Aur kisi ko bataya nahi? -Thea coma main janay ki halat main thi.
Samantha marr chuki thi. Us waqt main itna eham nahi tha.
John, wo paanch mahinay pahlay ki baat hai.
Dr Schwartz nay kaha ke mujhay asaabi kamzori hai.
Jo ke theek nahi ho sakti.
Issi liay tum apni bandooq nahi chala sakay.
Dinah, main nay sab sambhal liya hai.
Acha? Ye baat Rene ko bhi batao?
Wo hospital main chala gaya tha
kyun ke tum aik banday ka bhi nishana nahi le sakay thay.
Ye bas aarzi hai.
Main sambhaal lunga.
Main aik sipahi hun, Dinah.
Sipahi iss sab say guzar letay hain.
Tou kya main ab sab say jhoot bolti rahun bilkul jaisay tum kartay aey ho?
Tumhein wo sab karna hai jo tumhein karna hota hai.
Lekin meri tum se iltijah hai. Please...
Kya tum mujh par iss baaray mein bharosa kar sakti ho?
Humein chalna chahiye.
Mujhe Python ka ilm hai.
-Super villain? -Nahi wo programming language ko.
Daikho shayad tum mujhay apna thora sa freelance coding ka kaam de saktay ho?
Mujhay lagta hai is se tumhaara hunar zaayeh hoga.
Felicity, tum aik... Kameena kaheen ka!
-Kameena nahi, Curtis, shayad kameeni... -Nahi, main iss ki baat kar raha hun.
Main nay tumhaari photo analysis algorithm ko jaancha aur ye mila.
Kya? Aisa naa mumkin hai.
Data analysis jhoot nahi bolta, Felicity.
Sawaal ye hai ke hum isske saath kya karein?
Wo kya hai? Chalo yaar aur nahi.
Main ab mazeed kuch sah nahi sakta aaj ke liay.
Ye aik buri khabar nahi hai, Curtis.
Ye tou Bratva ki jaga ka pata hai.
Tum yahaan kya kar rahay ho?
Kaam kar raha hun, tum yahaan kya kar rahay ho?
Felicity aur Curtis Tarkov ki jaga ko dhoond rahay hain.
Uss ke paas ab shayad aik ghanta bach gaya hai.
Tou tum William ke saath ghar kyun nahi ho?
Maaf karna agar main nay ziyaada bol diya.
Tum kab say ziyaada bolnay par maafi maangnay lagay ho?
Baat tou theek hai.
-William say yaad aaya... -Haan?
Humein aaj Agent Watson nay fehrist bheji hai tafteeshi logon ki.
Wo meray betay say poch kajh karna chahti hai?
Wo aik gawaah hai.
Aur jhoot insaan bhi nahi hai.
Bilkul bhi nahi. Wo uss ke aas paas nahi jaa rahi.
Ye tumharay ikhtiyaar mein nahi hai.
Main apni taqat main sab kuch istemaal kar dunga
ta ke uss ko khatray say jitna dur ho sakay rakhun.
Ye...
Ye bacha bohat kuch say guzar chuka hai.
Theek hai...
Lance nay mujhay bataya tha ke school main kya hua hai.
Bachay bohat buray bhi ho saktay hain.
Wo buray bachoon ki waja say pareshaan nahi hai.
Wo mujhay le kar pareshaan hai.
Wo samajhta hai ke main uss ko aik yateem kar dunga.
Aray yaar.
Main nay kaha tha ke, "Aisa nahi hoga.
Main humesha waapis aonga."
Main nay apnay betay say kabhi jhoot nahi bola.
Jaantay ho...
Main bhi koi itna acha baap nahi hun...
lekin...
Thoray sach main jhoot mila kar batana waaldein ki tarbiyat ka hissa hai.
Mujhay yaad hai jab Zoe bata rahi thi ke wo badaloon say aey thi.
Mujhay umeed hai ke uss ki maa nay uss ko iss baat par pakka kar diya tha.
Tou mujhay iss main madad karo.
Main ye kaisay kahun...
...ke wo theek kah raha hai?
Kyun ke jab bhi main uss field main hota hun,
aik lamha hota hai ke main shayad waapis nahi aonga.
Aur phir wo akela hota hai.
Aur ab tum mujhay bata rahay ho...
...ke uss ko ab aik FBI agent say jhoot bolna hoga...
...ta ke wo apnay baap ko jail jaanay ki wajah se kho na de?
Humaaray paas Anatoly ki jaga pata hai.
Theek hai. Tum peechay say niklo. Main iss ko ghumata hun.
Rene, kya tum waapis field main aanay ke liay tayaar ho?
Bilkul.
Theek hai.
Team apni jaga par hai.
Tumhein yaqeen hai ke ye wohi jagah hai?
Mujhay abhi bohat bayizzati mahsoos ho rahi hai.
Araam say, ye aik weeraan shipyard hai. Mujhay nahi lagta Anatoly yahaan hoga.
Haan tou buri tarah say baat karnay say bhi kuch faida tou nahi hoga.
Log badaltay hain.
Masla ye hai ke ye jaga bohat barri hai.
Mujhay satellite ke saath maloom nahi ho paa raha hai
ke aghwa insaan ki durast jaga konsi hai.
Meray khayaal say hum alag alag jaga par jaatay hain.
Main nay antidote ko taqseem kar diya hai ta ke koi bhi Tarkov tak pahlay pohanchay
wo uss ko injection laga de.
Tum theek ho?
Haan, main theek hun. Chalo ye kar ke khatam karein.
Agar koyi bhi Tarkov ko dhoondein, tou koyi ishaara hona chaahiye.
Main soch raha tha ke main kahunga "Mujhay dikh gaya hai."
Ya shayad, "Aray woh raha."
Itna bura nahi hai lekin theek hai. Agar humein Bratva dikha tou?
Kyun na main kahun ke, "Sambhal kar."
-Tum theek ho? -Peechay say bacho.
Main nay dou crore iss liay maangay thay
kyun ke mujhay pata tha tumhaaray paas hain.
Tum iss aadmi ki zindagi aik naey police station ki khaatir janay de rahay ho?
Aisi baat tou nahi hai.
Mujhay nahi lagta ke tumhein bachanay ka tareeqa aata bhi hai.
Nahi, balkay mujhay maloom hai.
Kisi kism ka ilaaj hai?
Bohat achay.
Ab uss say dur hojao, Anatoly.
Wo iss sab ak hissa nahi hai.
Main nay iss ko iss sab ka hissa bana diya hai.
Aur mujhay meray paisay kabhi nahi milay.
Tumhein ho kya gaya hai?
-Gregor nay bhi aisa nahi kiya hota! -Haan kar leta.
Tum nay kabhi daikha nahi, kyun ke tum bohat bhoolay ho.
Tum abhi bhi ho.
-Hum dost thay. -Haan.
Lekin main nay daikh liya hai ke tum apnay doston ko kaisay rakhtay ho.
Nahi, Anatoly. Nahi.
Ye tumhaari apni ghalti hai.
-Tum aik izzatdaar aadmi thay. -Main aik izzatdaar aadmi hun.
Kya main nay tumhaaray betay ke school main bomb phattwaya tha?
Kya main nay uss ko aghwa kiya tha?
Tashadud kiya? Nahi.
Kyunke bhalay humaray raastay alag hon,
main phir bhi aik acha insaan hun.
Main soch raha tha.
Ke William ke saath kya hoga,
agar tum kisi bohat buray insaan say takra jaogay?
Anatoly!
-Hilna matt. -Mujhay mat darao.
Hum iss lamhay say pahlay bhi guzar chukay hain.
Hum donon jaantay hain ke tum mujhay nahi maarogay.
Tum nay meri wo tasweer kyun shaayaah karwai?
Us naqaab mein?
Main nay nahi karwai.
Main nay tumhein kaha haina.
Main aik izzatdaar aadmi hun.
Mujh say milnay ka shukriya.
Main apni tafteesh ke fard ke liay humesha waqt nikaal sakti hun.
Lekin main aap ko mashwara dungi ke aap ka wakeel saath hona chahiye.
Mujhay wakeel ki kya zaroorat? Main nay kuch bura kiya hi nahi hai.
Jaantay hain aisa aur kon bolta hai?
-Nahi. -Wo jin ko wakeel ki zaroorat hoti hai.
Agent Watson, agar aap ko lagta hai ke mujh par tafteesh karni hai,
tou main bohat khushi say apni zindagi aap ke saamay khol dunga.
Lekin meray betay ko choor dein.
Uss tak aap nahi jaa sakti.
Aap jaantay haina ke aik FBI agent ko batana
ke tafteesh kaisay li jaey, aik jurm hai.
Agar aap ko lagta hai ke main wohi aadmi hun jo aap samajhti hain,
aap ko kya lagta hai ke wo aadmi kis hud tak jaa sakta hai
apnay betay ko FBI ki tafteesh main shaamil honay say?
-Miss Watson? -Thora masroof hun.
Khabroon par kuch hai jo aap ko daikhna hoga.
Channel 52 ko aik saboot mila hai
jis say saabit hota hai ke Mayor Queen ki tasweer
jis main unn ko Green Arrow dikhaya tha, wo aik naqli tasweer hai.
Ye dosri dafa hai ke Mayor Queen ko aisay ilzamaat ka samna karna para hai,
ke unn ko aik vigilante bola gaya aur donon dafa wo jhoot saabit hua.
-Khush qismat ho. -Mujhay nahi lagta.
Jaisa main nay kaha ke,
main wo aadmi nahi hun jisay aap dhoond rahi hain.
Nahi, Mr. Queen. Meray khayaal say aap hain.
Aur agar aap ko laga hai ke main iss waja say tafteesh karna chor dungi,
tou phir ye aap ki bohat barri bhool hogi.
Aap wo sab karein jo aap ko karna hai.
Jo saboot Channel 52 ko mila tha jis main Mr Queen ke chahray ko
Green Arrow ke jism par lagaya gaya tha,
aaj aik gumnaam zaraey say mila tha...
Bohat achay.
Main ghuroor nahi kar raha
lekin hum iss dunya ke sab say zaheen insaan hongay.
Agar baat sach ho tou usay gharoor nahi kehtay.
Haan. Ye bhi sach hai.
Aur tumhein phir bhi acha dikhnay ka waqt mil jata hai. Kya baat hai.
Matlab humaara photo analysis algorithm sahi tha na?
Oliver ki tasweer ko badla tha.
-Tou... -Tou? Masla kya hai?
Kon chahta hai ke Oliver ko Green Arrow bana kar phansa dein?
Kya baat hai.
Mizaaj kharaab karnay ka bohat acha tareeqa tha.
-Maaf karna. -Nahi, suno.
Wo tou humaara aagay jaa kar masla hoga.
Main tumhein abhi ki khushi chheen'nay nahi dungi, theek hai.
Filhaal tou hum tumhaari uss khufiya noukri ko choornay ki fikar kareingay.
-Tum uss baat ko kab janay dougi? -Jab tum meray saath karobaar karogay.
Haan, maaf karna, tumharay sath kya? Ruko, kya?
Meray saath kaam karo. Hum sath mein bohat acha kaam kartay hain.
Sahi tou wo photographic analysis algorithm
wo tou meri lambi fehrist main say aik hai
jis par main aur tum nay mil kar kaam kiya tha.
Khud socho hum kya kuch kar saktay hain.
Itna kuch aik sath bana saktay hain. Sab zabardast kar saktay hain.
Please inkaar mat karna.
-Haan. -Oh Khudaya, shukar.
Kyun ke main nay pahlay hi kaghzaati kaam shuru kar diya hai.
Aray yaar ye tou bohat achi baat hai.
Hum tou 1976 waalay Woz aur Jobs ki tarah hongay.
Ruko. Woz kon hai aur Jobs kon?
-Main Jobs hun! -Main Jobs hun!
Hey.
Kya hum kuch dair baat kar saktay hain?
Kuch baat karnay ka hai hi nahi.
Hum donon jaantay hain ke ye sach nahi hai, Dinah.
Hum donon ko kya maloom hai?
Main chahti hun ke tum kaho.
Tum kal raat maari jaati kyun ke tum meray aasray par nahi rah sakti.
-Kyun ke tum majboor ho. -Jaanta hun.
Main jaanta hun.
Jitna main soch raha tha cheezein uss say kahein ziyaada buri hogaey hain.
Koi baat nahi.
Lekin tum iss baray main kya karogay?
Oliver ko bata dunga.
Pehla kaam tou wohi hoga.
-Aap ghar jaldi agaey hain. -Wo tou hai.
Main umeed kar raha tha ke iss aadat ko ab apna lun.
Agar tumhein iss say masla nahi hai tou.
Jo bhi.
Main maafi maangna chahta hun.
Kis liay?
Tum say uss baat ka waada karnay ke liay jis ka mujhay kuch yaqeen nahi tha.
Tum sahi kah rahay thay aur main ghalat tha.
Raisa nay kaha ke tum apni ghalti bohat mushkil say maantay ho.
Tumhein zara andaza nahi hai.
Bachay main nay suna tha jo tum nay Limo main hai aur main samajh sakta hun.
Lekin main nay jo kaha wohi mera matlab bhi tha.
Main humesha wo sab karunga jo meray bas main hoga,
iss baat ka dhiyaan rakhnay ke liay ke tum iss dunya main akelay na raho.
Aur main jaanta hun ke tum sochtay ho ke ye meray haath main nahi hai.
Aur ye baat bohat danishmandana hai.
Jis waja say mujhay lagta hai,
ke agar main nay aik raasta dhoonda tou aisa ho bhi sakta hai.
-Kaisay? -Main uss par kaam kar raha hun.
Main chahta hun ke tum mera yaqeen karo ke main aisa kar ke rahunga.
Theek hai?
Aik aur cheez.
Main waada karta hun,
ke main hur rozz apni puri koshish karunga,
ke mujh say jitna ho sakay aik bahtereen baap bannay ki koshish karunga.
Aur mujhe maaloom ho ke kaisay ban'na hai.
Ye waada sou fesad sacha hai.
Theek hai.
Meray saath khailna chahtay ho?
-Ye hai kya? -Sach pochein tou mujhay nahi pata.
Humein sirf ye button ko dabatay rahna hai aur daikhna hai ke kab jeet rahay hain.
Theek hai, mujhay daikhnay dou.
-Haan. -Theek hai.
Mujh say milnay ka shukriya.
Haan, mujhay bhi tum say kuch cheezon ke barya main sochna tha.
Kya baat hai, Oliver?
Main chahta hun ke tum meray liay kuch karo.
Agar Green Arrow ke kapray pahannay hain tou,
Felicity aur main nay iss baray main baat ki hai aur humein nahi lagta ke
iss say tum par lagay ilzamaat khatam hojaeingay.
Main iss cheez ke liay nahi kah raha.
Tum waqaey ye kah rahay ho?
Jab bhi main wahaan par Green Arrow ki tarah jaata hun,
main aik nishaana bana hota hun.
FBI ka, Bratva ka...
...unn sab khatroon ka jo baahir hain,
aur wo sab khatray jo din ba din aey jaa rahay hain.
Aur main akela hotay huwe,
ye sab sambhaal saka hun.
Ab main akela nahi hun.
Main iss cheez ka zimaydaar nahi banna chahta
ke mera beta apnay aik hi baap ko kho de.
-Oliver... -Star City ko Green Arrow ki zaroorat hai.
Ab woh mazeed main nahi ban sakta.
Tou main chahta hun ke wo tum banno.